
	Fundamentare
	Scopul disciplinei constă în aprofundarea fundamentelor teoretice, istorice și conceptuale ale formării și evoluției dreptului procesual penal, ca ramură distinctă și indispensabilă a sistemului juridic. Disciplina urmărește dezvoltarea unei viziuni critice asupra transformărilor instituțiilor procesuale, în contextul reformelor legislative și al influențelor jurisprudenței europene, precum și consolidarea competențelor de cercetare doctrinară și aplicativă a doctoranzilor. Cursul își propune, totodată, familiarizarea cu principalele lucrări doctrinare și jurisprudențiale din domeniu, disponibile în limbile română, engleză, franceză și rusă, care fundamentează analiza comparativă a instituțiilor procesual-penale contemporane.

	Competențele 
obținute
	CP 1. Aplicarea cunoștințelor avansate din domeniul dreptului procesual penal în analiza și interpretarea instituțiilor procesuale, precum și formularea unor propuneri de perfecționare a cadrului de reglementare.
CP 2. Realizarea unei analize istorice și doctrinare a dezvoltării dreptului procesual penal în sistemele de drept național și internațional, cu identificarea tendințelor de convergență și particularitate.
CP 3. Formularea unei atitudini obiective și critice față de curentele contemporane ale doctrinei procesual-penale, bazată pe cercetările teoreticienilor și practicienilor din spațiul juridic național și internațional.
CP 4. Elaborarea unor propuneri de modernizare și ajustare a cadrului normativ procesual penal în conformitate cu standardele și exigențele dreptului european și internațional al drepturilor omului.
CP 5. Dezvoltarea gândirii juridice critice și a capacității de interpretare sistemică a normelor procesual-penale.

	Conținutul
disciplinei
	1. Paradigmele evolutive ale dreptului procesual penal: de la tradiția inquisitorială la modelul acuzatorial modern.
2. Epistemologia cercetării în dreptul procesual penal: concepte, metodologii și delimitări interdisciplinare.
3. Transformări doctrinare și reforme legislative în dreptul procesual penal al Republicii Moldova: între tradiție și convergență europeană.
4. Dimensiunea jurisprudențială a procesului penal: impactul jurisprudenței Curții Europene a Drepturilor Omului asupra sistemului național.
5. Direcții contemporane și tendințe de dezvoltare ale doctrinei procesual-penale: perspective comparate și contribuții științifice.

